b'\n_START_ARTICLE_\nCAPTCHA\n_START_PARAGRAPH_\nCAPTCHA (angl. Completely Automated Public Turing test to tell Computers and Humans Apart) \xe2\x80\x93 testas, naudojamas kompiuteriuose ir skirtas nustatyti ar naudotojas yra \xc5\xbemogus, ar ne._NEWLINE_Terminas buvo sukurtas 2000 m. kompanijoje IBM. Da\xc5\xbeniausiai naudojamas testo tipas yra kuomet naudotojo pra\xc5\xa1oma \xc4\xafvesti i\xc5\xa1kreipt\xc5\xb3, miglot\xc5\xb3 ir tam tikrame fone ekrane rodom\xc5\xb3 raid\xc5\xbei\xc5\xb3 sek\xc4\x85. D\xc4\x97l tos prie\xc5\xbeasties, kad testas yra visi\xc5\xa1kai valdomas kompiuterio (prie\xc5\xa1ingai nei Tiuring testo atveju, kuomet testas yra valdomas \xc5\xbemogaus), CAPTCHA yra da\xc5\xbenai vadinamas atvirk\xc5\xa1tiniu Tiuring testu._NEWLINE_CAPTCHA testai neb\xc5\xabtinai turi b\xc5\xabti vizualiniai kaip \xc4\xafprasta. Bet kokia dirbtinio intelekto problema (pvz., kalbos atpa\xc5\xbeinimas), gali b\xc5\xabti CAPTCHA testo pagrindu. Taip pat CAPTCHA testas gali b\xc5\xabti toks, kuris reikalaut\xc5\xb3 semantinio teksto supratimo (pvz., koks nors trivialus klausimas), ar nupie\xc5\xa1to daikto apib\xc5\xabdinimo (pvz., parodoma gyv\xc5\xabno nuotrauka, o naudotojui reikia \xc4\xafvesti gyv\xc5\xabno pavadinim\xc4\x85).'